Prienų Prienai

Istorija

Krepšinio sporto klubas „Prienai“ įkurtas 1994 m. Nuo 1994 iki 2008 dalyvavo 16-oje LKAL (Lietuvos krepšinio A lygos) ir NKL (Nacionalinės krepšinio lygos) čempionatų. Tai – vienintelis klubas, nepraleidęs nė vieno antros pagal pajėgumą šalies lygos čempionato.
Krepšinio sporto klubo „Prienai“ komanda 1999 m. ir 2009 m. tapo LKAL lygos čempione, 2 – kartus vicečempione, 2 kartus iškovojo bronzos medalius. Sporto centro salė, kur namų rungtynes žaidė komanda, buvo viena iš lankomiausių lygoje. 2011 m. lapkritį Prienų mieste atidaryta 1500 vietų sporto arena, kurioje tuo metu žaidė Prienų-Birštono „Vytauto“ komanda.
2009 m. tapusi NKL čempione Prienų „Rūdupio“ komanda pirmą kartą klubo istorijoje pateko į aukščiausią Lietuvos krepšinio lygą (LKL) ir iškovojo teisę žaisti Baltijos krepšinio lygoje BBL iššūkio taurėje. Debiutinis sezonas buvo sėkmingas – užimta 7 vieta LKL ir iškovotas BBL iššūkio taurės sidabras bei kelialapis į BBL Elito čempionatą.
2011 m. komanda sulaužo Lietuvos krepšinio tradicijas ir iškovoja LKL ir LKF (Lietuvos krepšinio federacijos) taurės bronzos medalius bei teisę atstovauti Lietuvai Europos taurės varžybose (Eurocup).
2011–2012 m. sezone tapo trečiąja Lietuvos komanda, debiutavusia Europos taurės varžybose. Puikiai debiutavę prieniškiai, paskutinėje lemiamoje kovoje po pratęsimo 89-86 nusileido Salonikų „Aris“ komandai bei nepateko į Top 16 etapą. Dėl per mažai žiūrovų talpinančios Prienų arenos, komanda namų rungtynes žaidė Kauno halėje.
2012–2013 m. sezone komanda vėl rungtyniavo Europos taurės varžybose, tačiau į Top 16 etapą nepateko. BBL finale prieniškiai nusileido Ventspilio „Ventspils“ klubui, o LKL mažajame finale – Klaipėdos „Neptūnui“. Jau sezonui pasibaigus, pavadinimas pakeistas į Prienų „TonyBet“.
2014 m. laimėta Lietuvos krepšinio federacijos taurė. Pavadinimas pakeistas į „Prienus“. 2015 m. liepą pavadinimas pakeistas į Prienų–Birštono „Vytautas“. 
2008–2009 m. sezone „Rūdupis“ tapo NKL čempionu, bei laimėjo pereinamąją seriją dėl teisės žaisti LKL. Debiutiniame LKL sezone užimta 7-toji vieta.
2010–2011 m. sezonas tapo vienu sėkmingiausiu klubo istorijoje, iškovoti LKL ir LKF taurės bronzos medaliai.
2011–2012 m. sezone tapo trečiąja Lietuvos komanda, debiutavusia Europos taurės varžybose. Puikiai debiutavę prieniškiai, paskutinėje lemiamoje kovoje po pratęsimo 89-86 nusileido Salonikų „Aris“ komandai bei nepateko į Top 16 etapą. Dėl per mažai žiūrovų talpinančios Prienų arenos, komanda namų rungtynes žaidė Kauno halėje.
2012–2013 m. sezone komanda vėl rungtyniavo Europos taurės varžybose, tačiau į Top 16 etapą nepateko. BBL finale prieniškiai nusileido Ventspilio „Ventspils“ klubui, o LKL mažajame finale – Klaipėdos „Neptūnui“. Jau sezonui pasibaigus, klubas pakeitė pavadinimą į Prienų „TonyBet“.
2014 m. laimėta Lietuvos krepšinio federacijos taurė. Dar kartą pakeitė pavadinimą į „Prienus“.
2015 m. liepą pavadinimas pakeistas į Prienų–Birštono „Vytautas“.
2018 m. rugpjūtį klubas pasiekė susitarimą su nauju generaliniu partneriu - skrydžių kompensavimo bendrove „Skycop". Komandos pavadinimas pakeistas į Prienų „Skycop".
2019 m. rugpjūtį klubo nauju generaliniu rėmėju tapo statymų ir sporto lažybų bendrovė „CBet“. Komandos pavadinimas pakeistas į Prienų „CBet“.

Arena

Prienų arena krepšinio rungtynių metu talpina 1500 žmonių.
Pirmosios oficialios krepšinio rungtynės buvo sužaistos 2011 m. lapkričio 4 d. Jose prieniškiai 81:56 įveikė Panevėžio „Techaso” krepšininkus.